NFT และ Metaverse สามารถทำงานร่วมกันได้ในทางปฏิบัติ เนื่องมาจากการเพิ่มจำนวนของ NFT ใน Blockchain Gaming ที่หลายคนเชื่อว่าสิ่งนี้จะทำให้ Metaverse เริ่มเป็นรูปเป็นร่างมากยิ่งขึ้น และสิ่งที่สามารถทำงานร่วมกันได้ก็จะเป็นตัวกลางสำคัญที่ขับเคลื่อน Metaverse และในปัจจุบันนี้ NTF อนุญาตให้เข้าถึง Metaverse ได้หลากหลายวิธี หนึ่งในนั้นคือการจำลองตัวตนในชีวิตจริงขึ้นมาในรูปแบบของดิจิทัล หรือที่เรียกกันว่า “Avatar”
สภาพทางสังคมทั้งในโลกแห่งความเป็นจริงและโลกเสมือนจริง ต่างก็ต้องการระบบเศรษฐกิจที่ใช้งานได้จริง และในพื้นที่เสมือนจริงของ Metaverse นั้นเศรษฐกิจจะขึ้นอยู่กับการรับรองความถูกต้องของบรรดาสินทรัพย์ต่าง ๆ เช่น บ้านเสมือนจริง รถยนต์ เฟอร์นิเจอร์ หรือแม้แต่เสื้อผ้า เป็นต้น และเพื่อที่ Metaverse จะก้าวหน้าได้นั้นมันยังต้องการความสามารถในการเข้าถึงและการแลกเปลี่ยนที่เป็นอิสระในแต่ละภูมิภาคที่มีกฎหมายและกฎเกณฑ์ที่แตกต่างกัน
ดังนั้นแล้วกระบวนการการเข้ารหัสที่ไม่สามารถคัดลอก ลบทิ้ง หรือทำลายการรักษาความปลอดภัยอย่าง NFT นั้นจึงช่วยให้สามารถตรวจสอบการครอบครองทรัพย์สินและตัวตนเสมือนจริงได้ง่ายยิ่งขึ้น ซึ่งถือเป็นสิ่งจำเป็นอย่างมากใน Metaverse ที่ต้องการประสบความสำเร็จ และด้วยความสามารถดังกล่าวของ NFT จะสามารถทำหน้าที่เป็นกุญแจที่นำไปสู่ทรัพย์สินเสมือนจริงใน Metaverse โดยให้สิทธิ์การเข้าถึงแบบเอกสิทธิ์เฉพาะแก่เจ้าของเท่านั้น นอกจากนี้แล้ว Smart Contract ของ NFT ยังทำให้การขายทรัพย์สินเสมือนจริง การโอนกรรมสิทธิ์ความเป็นเจ้าของ และการเข้าถึงที่เกี่ยวข้องทั้งหมด เป็นไปอย่างโปร่งใสมากยิ่งขึ้นอีกด้วย อย่างไรก็ตามด้วยแนวคิดเหล่านี้เราจึงสามารถใช้การเข้าถึงที่ควบคุมโดย NFT ได้ในหลายกรณีด้วยกัน เช่น การเข้าถึงกิจกรรมแบบ VIP เช่น งานเทศกาลทั้งใน Metaverse และโลกแห่งความเป็นจริง เป็นต้น